open-index/open-wikipedia-markdown huggingface dataset:
வெஸ்ட்மின்ஸ்டர் நகரம்

thumb|வெஸ்ட்மின்ஸ்டர் அரண்மனை
thumb|லண்டன் பெருநகரத்தில் வெஸ்ட்மின்ஸ்டர் நகரத்தின் அமைவிடம்
**வெஸ்ட்மின்ஸ்டர் நகரம் ** (*City of Westminster*) இங்கிலாந்தின் லண்டன் நகரத்தின் பெரும்பான்மையான மையப்பகுதியையும் வெஸ்ட் என்டின் பெரும்பகுதியை உள்ளடக்கி அமைந்துள்ள ஓர் லண்டன் உள்ளாட்சிப் பகுதி (பரோ) ஆகும். இது பழைமை வாய்ந்த லண்டன் நகரப்பகுதிக்கு மேற்கிலும் கென்சிங்டன் மற்றும் செல்சியா வேந்திய பரோவிற்கு நேர் கிழக்கிலும் தேம்சு ஆற்றிற்கு வடக்கிலும் அமைந்துள்ளது. 1965ஆம் ஆண்டில் லண்டன் மாநகரமாக மாற்றியமைக்கப்பட்டபோது இந்த பரோ உருவாக்கப்பட்டது. உருவான சமயத்தில் இதற்கு நகரத்திற்கான தகுநிலை வழங்கப்பட்டது.

இந்த பரோவில் பல பெரிய பூங்காக்களும் திறந்தவெளிகளும் இருந்தபோதும் மக்களடர்த்தி கூடுதலாகவே உள்ளது. இந்த நகரத்தின் மக்கள்தொகை 2008ஆம் ஆண்டுக் கணக்கெடுப்பின்படி 236,000.உள்ளாட்சி அமைப்பு வெஸ்ட்மின்ஸ்டர் நகராட்சி மன்றம் ஆகும்.

பொதுவாக லண்டனுடன் தொடர்புபடுத்திப் பேசப்படும் பல இடங்கள் இந்த பரோவில் அமைந்துள்ளன. அவற்றில் சில: பக்கிங்காம் அரண்மனை, வெஸ்ட்மின்ஸ்டர் அரண்மனை, 10 டௌனிங் தெரு. பல பகுதிகளாக பிரிக்கப்பட்டுள்ள இந்த பரோவில் பழங்கால அரசியல் மாவட்டமான வெஸ்ட்மின்ஸ்டர் அரண்மனையைச் சுற்றிய வெஸ்ட்மின்ஸ்டர் மாவட்டம் உள்ளது. அங்காடிகள் நிறைந்த பகுதியாக ஆக்சுஃபோர்டு தெரு, ரிஜென்ட் தெரு, பிக்காடெலி மற்றும் பான்ட் தெரு உள்ளன.இரவுநேரக் களியாட்டங்களுக்கு சோஹோ பகுதி உள்ளது.
## காட்சிக்கூடம்

Image:Gurkha Soldier Monument, London - April 2008.jpg|கூர்க்கா ஒருவரின் சிலை
Image:Whitehall Street Traffic.jpg|வைட்ஹால் பகுதியில் இரண்டடுக்கு பேருந்துகள்- பிக்பென் கடிகாரம் பின்னணியில்.
Image:Buckingham Palace, London, England, 24Jan04.jpg|பக்கிங்காம் அரண்மனையும் விக்டோரியா நினைவகமும் 
Image:WestminsterCathedralFull.jpg|வெஸ்ட்மின்ஸ்டர் பேராலயம்
Image:Nelson On His Column - Trafalgar Square - London - 240404.jpg|டிராஃபால்கர் சதுக்கத்தில் நெல்சன் தூண்
Image:Piccadilly.jpg|பிக்காடெலி சர்க்கஸ்
Image:Hungerford Bridge, River Thames, London, England.jpg|அங்கர்ஃபோர்டு பாலம் = வடக்கிலிருந்து
Image:St james park east.jpg|புனித ஜேம்ஸ் பூங்கா ஏரி, பின்னணியில் *லண்டன் ஐ*
Image:St martin in the fields exterior.jpg|புனித மார்ட்டின் இன் த பீல்ட்ஸ்
Image:Chinatown.london.700px.jpg|2004இல் சைனாடௌன்.
Image:Sussex Gardens Summer Morning.jpg|சசெக்சு கார்டன்சில் ஓட்டல்கள்.


## வெளியிணைப்புகள்
* City of Westminster
* Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
* Westminster City Council YouTube channel

பகுப்பு:இலண்டன்
பகுப்பு:இங்கிலாந்தின் நகரங்கள்
ராஜ்காட் மின் நிலையம்

**ராஜ்காட் மின் நிலையம்** தில்லியில் அமைந்துள்ளது. இந்திரபிரஸ்தா மின் உற்பத்தி கூட்டுறவு லிமிடெட் ஆல் நிர்வகிக்கப்படும் இம்மின்நிலையம் நிலக்கரியை எரிபொருளாக உபயோகிக்கிறது. 
## மின் நிலையம்
நாசிக் அனல் மின்நிலையம் 135 MW உற்பத்தித் திறனை கொண்டுள்ளது. முதல் பிரிவு 1989-90 களில் ஆரம்பிக்கப்பட்டது. பிறகு இரண்டாவது பிரிவு சேர்க்கப்பட்டது. இது இந்திரபிரஸ்தா மின் உற்பத்தி கூட்டுறவு லிமிடெட் ஆல் நிவக்கிக்கப்படும் இரண்டு அனல் மின்நிலையங்களுள் ஒன்றாகும்.மற்றொன்றான இந்திரபிரஸ்தா மின்நிலையம் மூடப்பட்டுவிட்டது. இதற்கு நீர் ஆதாரம் யமுனை ஆறாகும். இந்த மின் நிலையத்திற்கு நிலக்கரி NCL மற்றும்  BINA சுரங்களிலிருந்து அனுப்பப்படுகிறது..
## நிறுவப்பட்ட திறன்

## மேற்கோள்கள்

பகுப்பு:தில்லி அனல் மின் நிலையங்கள்
பகுப்பு:தில்லியில் உள்ள அரசு கட்டடங்கள்
இந்திரபிரஸ்தா மின் உற்பத்தி கூட்டுறவு லிமிடெட்

**இந்திரபிரஸ்தா மின் உற்பத்தி கூட்டுறவு லிமிடெட்** ஆனது இந்தியாவில் உள்ள தில்லி அரசின் மின் உற்பத்தி நிறுவனமாகும்.
## உற்பத்தி திறன்
இந்திரபிரஸ்தா மின் உற்பத்தி கூட்டுறவு லிமிடெட்டின் நிறுவப்பட்ட உற்பத்தி திறனானது 31.07.2010-ன் படி 405 மெகாவாட் ஆகும். இதில் நிலக்கரி அடிப்படையிலான அனல் மின்நிலைய உற்பத்தி 135.00 மெகவாட் மற்றும் எரிவாயு அடிப்படையிலான மின்நிலைய உற்பத்தி 270.0 மெகாவாட் ஆகியவையும் உள்ளடங்கும்.
## மேற்கோள்கள்

பகுப்பு:இந்திய நிறுவனங்கள்
வெஸ்ட்மின்ஸ்டர் பேராலயம்

இலண்டனில் உள்ள **வெஸ்ட்மின்ஸ்டர் பேராலயம் ** (Westminster Cathedral) இங்கிலாந்து மற்றும் வேல்சு கத்தோலிக்க மக்களின்  தாய்க் கோவில் ஆகும். தவிர வெஸ்ட்மின்ஸ்டர் பேராயரின் மறைமாவட்ட ஆலயமாகவும் மண்டலப் பெருங்கோவிலாகவும் உள்ளது. இது *[[இயேசு|இயேசு கிறித்துவின்]] தூய திரு இரத்தத்திற்கு* நேர்ந்தளிக்கப்பட்டுள்ளது.

இந்த தேவாலயம் உள்ள இடமானது முன்பு புனித பெனடிக்ட் (ஆசீர்வாதப்பர்) சபைத் துறவியரின் உடைமையாக இருந்தது. இக்கோவிலின் அண்மையிலுள்ள வெஸ்ட்மின்ஸ்டர் துறவியர் இல்லத்தை நிறுவியதும் அவர்களே. 1885ஆம் ஆண்டில் வெஸ்மின்ஸ்டர் உயர் மறைமாவட்டம் இந்த நிலத்தை வாங்கியது.

இந்தப் பேராலயம் வெஸ்ட்மின்ஸ்டர் நகரத்தில் விக்டோரியா பகுதியில் அமைந்துள்ளது. இது இங்கிலாந்து மற்றும் வேல்சில் உள்ள கத்தோலிக்க தேவாலயங்களிலேயே மிகப் பெரியது. இதனை அருகிலுள்ள இங்கிலாந்து திருச்சபையின் வெஸ்ட்மின்ஸ்டர் துறவியர் இல்லத்துடன் குழப்பல் ஆகாது.

வெஸ்ட்மின்ஸ்டர் பேராலயம் வெஸ்ட்மின்ஸ்டர் உயர் மறைமாவட்டப் பேராயரின் ஆட்சிபீடமாக உள்ளது. தற்போது மேதகு முனைவர் **வின்சென்ட் நிக்கோல்சு** பேராயராக  உள்ளார். இம்மறைமாவட்டத்தின் முன்னாள் பேராயர்கள் அனைவருமே கர்தினால் நிலைக்கு உயர்த்தப்பட்டதைக் கருதும்போது, நிக்கோல்சும் விரைவில் கர்தினால் பதவி பெறுவார் என்று எதிர்பார்க்கப்படுகிறது. 
## படங்கள்

File:Westminster Cathedral IMG.jpg|வெஸ்ட்மின்ஸ்டர் பேராலயத்தின் உள் தோற்றம்
File:Westminster Cathedral interior3.jpg|திருமுழுக்குத் தொட்டி
File:Westminster.cathedral.mosaic.london.arp.jpg|இப்பேராலயத்தில் புது-பிசான்சிய கற்பதிகை ஓவியங்கள் உள்ளன 
File:Westminster Cathedral IMG 4612.JPG|புனித ஜான் சௌத்வொர்த்தின் மீபொருள் பேழை
File:Westminster Cathedral 4227r.jpg|தூய நற்கருணைச் சிற்றாலயம்
File:Westminster Cathedral, London - 02.jpg|அன்னை மரியா சிற்றாலய உள் கூரை


## மேற்கோள்கள்

## வெளியிணைப்புகள்

*Westminster Cathedral official site
*Solomon, I have surpassed thee a blog from Westminster Cathedral
*Catholic Encyclopedia: Westminster Cathedral
*Mosaics in Westminster Cathedral
*Mosaic Matters - various articles about the Cathedral mosaics
*http://csbsju.edu/ISM.htm 
*Official website of artist Brian Whelan

பகுப்பு:இங்கிலாந்துக் கிறித்தவக் கோவில்கள்‎
வெளி எரி பொறி

**வெளி எரி பொறி** (*External combustion engine*) ஒரு வெப்ப எந்திரமாகும். இதில் செயல்படு பாய்மத்தை பொறியின் சுவரை சூடேற்றியொ அல்லது வெப்பப் பரிமாற்றி மூலமொ வெப்பப்படுத்தபடுகிறது. வெப்பபடுத்தளினால் பாய்மமானது விரிவடையும் அதன் மூலம் இயக்கம் பெறப்பட்டு பயனுள்ள வேலை பெறப்படுகிறது. பின் பாய்மம் குளிர்விக்கப்பட்டு மீண்டும் பயன்படுத்தபடுகிறது. 

இதில் செயல்படு பாய்மம் எதன் கலவையாக வேண்டுமானளும் இருக்களாம். பொதுவாக ஸ்டிர்லிங் பொறியில் வாயு பயன்படுகிறது. நீராவிப் பொறியில் நீராவி செயல்படு பாய்மமாக செயல்படுகிறது.

பகுப்பு:பொறிகள்
பகுப்பு:தானுந்து தொழில்நுட்பம்
ரகீம் கரீம்

**ரகீம் கரீம்** (*Rahim Karim*, பிறப்பு: ஏப்ரல் 8 1978), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
ரகீம் கரீம்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
ஜார்ஜ் லோவ்

**ஜார்ஜ் லோவ் ** (* George Lowe  *, பிறப்பு: மே 25 1915, இறப்பு: ஏப்ரல் 30 2008), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1949-1953 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் லோவ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1915 பிறப்புகள்
பகுப்பு:2008 இறப்புகள்
பகுப்பு:டெர்பிசையர் துடுப்பாட்டக்காரர்கள்
ஜார்ஜ் காட்டினாகிஸ்

**ஜார்ஜ் காட்டினாகிஸ் ** (*George Katinakis*, பிறப்பு: சூலை 25 1873, இறப்பு: மே 15 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1904-1905 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் காட்டினாகிஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1943 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
ரிச்சார்ட் காஃப்மன்

**ரிச்சார்ட் காஃப்மன் ** (*Richard Kaufman*, பிறப்பு: திசம்பர் 25 1980), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ரிச்சார்ட் காஃப்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:ஆக்சுபோர்ட்சையர் துடுப்பாட்டக்காரர்கள்
பகுப்பு:வாழும் மக்கள்
சாய்சதுரத்திண்மம்

வடிவவியலில் **சாய்சதுரத்திண்மம்** (*rhombohedron*) என்பது ஆறு முகங்கள் கொண்டஒரு குவிவு திண்ம வடிவாகும். இது ஒரு சிறப்புவகை இணைகரத்திண்மம். இதன் ஆறு முகங்களும் சாய்சதுர வடிவில் அமைந்திருக்கும். பொதுவாக ஒரு சாய்சதுரத்திண்மத்தில் எதிரெதிர் சோடி முகங்கள் சர்வசம சாய்சதுரங்களாக அமையும்.

ஆறு சாய்சதுரமுகங்களில் உள்ள அனைத்து விரிகோணமற்ற கோணங்களும் சமமாகக் கொண்ட சாய்சதுரத்திண்மமானது மூன்றுகோண பட்டமுகத்திண்மம் (trigonal trapezohedron) என அழைக்கப்படும். அதாவது இந்த மூன்றுகோண பட்டமுகத்திண்மத்தில் ஆறுமுகங்களும் சர்வசம சாய்சதுரங்களாக அமைகின்றன. கனசதுரம், மூன்றுகோண பட்டமுகத்திண்மங்களில் ஒரு சிறப்புவகை.

## வெளி இணைப்புகள்
* 
*"golden" rhombohedron
*"silver" rhombohedron

பகுப்பு:பன்முகத்திண்மங்கள்
அல்பெர்ட் லேன்

**அல்பெர்ட்  பிரெடரிக் லேன்**  *(Albert Frederick Lane)* , பிறப்பு: ஆகத்து 29 1885, இறப்பு: யூலை 1948) இங்கிலாந்து நாட்டு அணியின் தொழில்முறைசாரா துடுப்பாட்டக்காரர் ஆவார். இவர் செல்லமாக சிபைனி என்ற பெயராலும் அழைக்கப்பட்டார். வார்விக்சையர் மற்றும் வோர்செசுடெர்சையர் ஆகியவிரு மாவட்டங்களுக்காகவும் 1914 மற்றும் 1932 ஆம் ஆண்டுகளுக்கு இடையில் விளையாடியுள்ளார். இதற்கு முன்னதாக சிறிய மாவட்டப் போட்டிகளில் சிடாபோர்டுசையர் அணிக்காக விளையாடியுள்ளார்.

லேன் தனது முதலாவது முதல்தரப் போட்டியில் 1914 ஆம் ஆண்டு மே மாதம் வோர்செசுடெர்சையர் மாவட்டத்திற்காக டெர்பி நகரில் நடந்த துடுப்பாட்டப் போட்டியில் அறிமுகமானார். அப்போட்டியில் டெர்பிசையர் அணி ஒரு இன்னிங்சு மற்றும் 158 ஓட்டங்கள் வித்தியாசத்தில் வெற்றி பெற்றது. லேனின் ஆட்டம் அவ்வளவாக எடுபடவில்லை. அப்போட்டியில் அவர் ஆடுநர் எவரையும் வீழ்த்தவில்லை. 3 மற்றும் 0 ஓட்டங்களையே அவர் எடுத்தார். அம்மாதத்தைத் தொடர்ந்து நடைபெற்ற அடுத்த ஆட்டத்தில் இவரது ஆட்டம் சற்று மேம்பட்டது. கோல்செசுடரில் நடந்த எசெக்சு மாவட்டத்திற்கு எதிரான ஆட்டத்தில் இவரது அணி தோற்றாலும் இரண்டாவது முறையில் இவர் 26 ஓட்டங்கள் எடுத்து ஆட்டமிழக்காமல் இருந்தார். ஆனால்  22–1–94–0. என்ற போக்கிலான பந்துவீச்சு அவரது அணிக்கு உதவவில்லை. இறுதியாக அவர் தன்னுடைய  மூன்றாவது முயற்சியில், அவரது கன்னி ஆட்டக்காரரை வீழ்த்தினார். யூன் மாத இறுதியில் டட்லியில் நடைபெற்ற அப்போட்டியில் இவர் தன்னந்தனியாகப் போராடினார். ஆம்ப்சையர் அணிக்காக விளையாடிய முக்கியமான இடதுகை ஆட்டக்காரர் பில் மீடை ஆட்டமிழக்கச் செய்தார். அத்தொடரில் அவர் எட்டு ஆடுநர்களின் விக்கெட்டுகளை 55.50 என்ற சராசரியில் வீழ்த்தியிருந்தார் என்பதும் இரண்டு அரைசத ஒட்டங்களையும் எடுத்திருந்தார்.

முதல் உலகப் போர், லேனின் முதல் தர துடுப்பாட்டப் போட்டிகளை ஐந்து ஆண்டுகளுக்குத் தடுத்து நிறுத்தியது. மீண்டும் இவர் 1919 ஆம் ஆண்டில் வார்விக்சையர் அணிக்காக ஆடத் தொடங்கினார். இத்தொடரில் பல ஆட்டங்கள் விளையாடிய இவர் 28.26 பந்துச் சராசரியில் 19 விக்கெட்டுகளை வீழ்த்தினார். அதைத் தொடர்ந்து அடுத்தடுத்த போட்டிகளில் யோர்க்சையர் அணிக்கு எதிராக 4-58 மற்றும் நார்த்தாம்டன்சையருக்கு எதிராக சிறந்த பந்து வீச்சை 4-56 எனவும் கொடுத்தார் 1920 ஆம் ஆண்டில் ஆடாமலிருந்த இவர் 1921 இல் சில ஆட்டங்களில் விளையாடினார். அதன்பிறகு நீண்டநாட்கள் விளையாடாமல் இருந்த இவரது வார்விக்சையர் துடுப்பாட்ட வாழ்வு முடிவுக்கு வந்தது.

1927ஆம் ஆண்டு லேன் மீண்டும் வோர்செசுடெர்சையருக்கு திரும்பி அவர்களுக்காக  மூன்று ஆண்டுகளில் 34 ஆட்டங்கள் விளையாடினார். 1928 மற்றும் 1929 ஆம் ஆண்டு காலத்தில் மூன்று முறை தலைமைப் பொறுப்பும் ஏற்று விளையாடினார். இவருடைய புதிய மாவட்ட அணி மிகவும் பலவீணமான அணியாக அந்நேரத்தில் இருந்தது. 1927 மற்றும் 1928 ஆம் ஆண்டு போட்டிகளில் கடைசி இடத்தையும் 1929 ஆம் ஆண்டு போட்டியில் கடைசிக்கு முந்தைய இடத்தையுமே அவ்வணியால் பெறமுடிந்தது.
எசெக்சு மாவட்ட அணிக்கு எதிராக 1929 இல் நடைபெற்ற ஒரு போட்டியில் இவர் கடைசி ஆட்டக்காரராக களமிறங்கி 70 ஒட்டங்கள் மற்றும் ஆட்டமிழக்காமல் 60 ஒட்டங்கள் எடுத்து அணிக்கு வெற்றியைத் தேடித் தந்தார். இவருடைய இந்தச் சிறப்பான ஆட்டம் அந்த அணிக்கு இரண்டு ஆண்டுகளுக்குப் பின்னர் ஒரு வெற்றியைப் பெற காரணமாகியது.

## குறிப்புரை

## வெளி இணைப்பு
அல்பெர்ட் லேன்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1885 பிறப்புகள்
பகுப்பு:1948 இறப்புகள்
பகுப்பு:வார்விக்சையர் துடுப்பாட்டக்காரர்கள்
குர்தீப் கன்டொலா

**குர்தீப் கன்டொலா ** *(Gurdeep Kandola *, பிறப்பு: மார்ச்சு 6 1980), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

## வெளி இணைப்பு
குர்தீப் கன்டொலா  - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
முள்முருக்கு

**முள் முருக்கை** அல்லது **கலியாணமுருங்கை** (*Erythrina variegata*) என்பது ஆசியாவினதும், கிழக்கு ஆபிரிக்காவினதும் வெப்பவலயப் பகுதிகள், வடக்கு ஆத்திரேலியா, இந்தியப் பெருங்கடல் தீவுகள், பிஜிக்குக் கிழக்கில் உள்ள பசிபிக் பெருங்கடல் தீவுகள் ஆகியவற்றைச் சேர்ந்த, கிளைகளில் முட்களைக் கொண்ட ஒரு மரம் ஆகும். இதற்கு *எரித்ரைனா இண்டிக்கா* (*Erythrina indica*) என்ற மாற்று அறிவியல் பெயரும் உண்டு.

## பெயர்கள்
இதற்கு **கல்யாண முருங்கை முள்முருங்கை, கிஞ்சுகம், கவிர், புழகு, முள்முருக்கு, மலை எருக்கு** போன்ற பெயர்கள் உண்டு. முருங்கை போல் கிளைகளை வெட்டி வைத்தால் வேர் பிடித்து வளரும் தன்மையுடையது. மரத்தின் தண்டில் முட்கள் ஆங்காங்கே இருப்பதால், ‘முள்’முருங்கை என்று பெயர் பெற்றது. முருக்கு (பலாசம்) மற்றும் முள் முருக்கு ஆகிய தாவரங்கள், ஒரே தாவரக் குடும்பத்தைச் சேர்ந்ததால், வேறுபடுத்திக் காட்ட ‘முள்’முருக்கு எனும் பெயர் சூட்டப்பட்டிருக்கலாம்.
thumb|முள்முருக்கின் காய்

## விளக்கம்
இது 27 மீட்டர் உயரம் வரை வளரக்கூடியது. மூன்று சிற்றிலைகளுடன் கூடிய கூட்டிலை வடிவம் கொண்ட இதன் இலைகளின் காம்பு 20 செமீ வரை நீளம் உள்ளது. ஒவ்வொரு சிற்றிலையும் 15 செமீ நீள, அகலங்களை உடையதாக இருக்கக் கூடும். இதன் மணமில்லாத செந்நிறப் பூக்கள் அடர்த்தியாகக் காணப்படும். அவரை போன்ற பருப்புக்கனிகள் (pods) 15 செமீ வரை நீளமான உருளை வடிவம் கொண்டவை. விதைகள் சிவந்த மண்ணிறத்தில் இருக்கும். இம்மரம் ஓர் அழகூட்டும் தாவரம் என்ற வகையிலும் மதிப்பு உள்ளது. இவ்வினத்தில் பல வேறுபாடுகள் உண்டு. இலை நரம்புகள் மஞ்சள் அல்லது இளம் பச்சை நிறத்தில் உள்ள *பார்செல்லி* வகை, வெண்ணிறப் பூக்கள் கொண்ட *அல்பா* வகை என்பன குறிப்பிடத் தக்கவை. இத் தாவரத்தை விதை மூலமாகவோ அல்லது பதியமுறை (Vegitative) மூலமாகவோ வளர்க்க முடியும். கிளைகளை நட்டு வளர்ப்பதே பொதுவாகக் கையாளப்படுவதும் இலகுவானதுமான முறையாகும்.

## இலக்கியப் பயன்பாடு
250 px|left|thumb|முருக்கின் பூ
ஏறத்தாழ 2000-2200 ஆண்டுகளாக முருக்கு என்னும் பெயர் வழங்கிவந்துள்ளது. சங்க இலக்கியத்திலே வந்துள்ள சில இடங்கள்:

*செம் பூ முருக்கின் நன் நார் களைந்து - குறுந்தொகை 156/2
*கரு நனை அவிழ்ந்த ஊழ்_உறு முருக்கின்; எரி மருள் பூ சினை இன சிதர் ஆர்ப்ப - அகம் 41/2,3
*செம் முகை அவிழ்ந்த முள் முதிர் முருக்கின் -அகம் 99/2
*பொங்கு அழல் முருக்கின் ஒண் குரல் மாந்தி - அகம் 277/17

(அழல் என்றால் தீ)

கலித்தொகையில், *பிணி விடு முருக்கு இதழ் அணி கயத்து உதிர்ந்து உக* - கலி 33/*' 
என்று பிணிவிடுப்பதைக் குறிக்கின்றார்கள்.

==மேலும் பார்க்க==
* [[மரங்கள் பட்டியல்]]

== படிமங்கள் ==
<gallery>
Image:Leaves & young bark I IMG 4040.jpg|இலைகளும் இளம் பட்டையும்,[[கொல்கத்தா]], [[மேற்கு வங்காளம்]], [[இந்தியா]].
Image:Trees I IMG 4089.jpg|[[கொல்கத்தா]]வில் உள்ள மரங்கள், [[மேற்கு வங்காளம்]], [[இந்தியா]].
Image:Variegata alba- flower I IMG 4285.jpg|*அல்பா* வகையின் பூக்கள்,[[கொல்கத்தா]], [[மேற்கு வங்காளம்]], [[இந்தியா]]. 
Image:Starr_050128-3277_Erythrina_variegata.jpg|*அல்பா'' வகையின் பூக்கள்.
Image:Bark I IMG 3939.jpg|மரத்தின் பட்டை, கொல்கத்தா, மேற்கு வங்காளம், இந்தியா.
Image:Bark & leaves I IMG 8228.jpg| பட்டையும் இலைகளும் ,கொல்கத்தா, மேற்கு வங்காளம், இந்தியா.
Image:Erythrina variegata 200703.jpg
Image:Tiger's_Claw,_Erythrina_variegata_Hurst.jpg|வித்துக்கள்



## மேற்கோள்கள்

பகுப்பு:மரங்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
தமிழ்நாட்டு ஊர்ச் சிறப்புகளின் பட்டியல்

ஊர்களும் நகரங்களும் பல இருந்தாலும் சில ஊர்கள் மட்டும் ஒரு சில பொருள்களுக்காகவும் அவற்றின் தரத்திற்காகவும் மிகவும் சிறப்பாக அறியப்படுகின்றன.  இவ்வாறு அறியப்படும் பொருள்களுக்குத் தற்போது புவிசார் குறியீடு (Geographical Indication) வழங்கும் முறை கூட உள்ளது.

## ஊர்களும் அவற்றின் சிறப்புகளும்

## உசாத்துணைகள்

## வெளி இணைப்புகள்
* ஞாபகம் வருதே... ஞாபகம் வருதே... 
* சித்த மருத்துவம் கன்னியாகுமரி மாவட்டம்

பகுப்பு:தமிழகப் பட்டியல்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
பண இருப்பு வீதம்

**இருப்பு வைப்புத் தேவை ** அல்லது **பண இருப்பு வீதம்** (*reserve requirement* or *cash reserve ratio*) என்பது  ஒவ்வொரு வணிகமாற்றும் வங்கியும் தனது வாடிக்கையாளர்களிடமிருந்து பெறப்பட்ட வைப்புக்கள் அல்லது பத்திரங்களிலிருந்து (கடன் கொடுக்காது) குறைந்த அளவாக வைத்திருக்க வேண்டிய பண இருப்பை  குறித்த நடுவண் வங்கி விதிக்கும் ஓர் கட்டுப்பாடு ஆகும்.  இந்தத் தொகை பொதுவாக வங்கியின் பணவைப்பறையிலோ நடுவண் வங்கியிடம் வைப்புக் கணக்கிலோ வைக்கப்பட்டிருக்கும்.

இருப்பு வீதம் சிலநேரங்களில் பணவியல் கொள்கையின் ஓர் கருவியாக பயன்படுத்தப்படும். இதன்மூலம் கடன் வழங்கல் அளவை மாற்றமடைந்து நாட்டின் கடன் வாங்கும் திறனும் வட்டி வீதங்களும் பாதிப்படைகின்றன.. மேற்கத்திய நடுவண் வங்கிகள்  குறைந்த மிகை இருப்பு   உள்ள வங்கிகளுக்கு பண நீர்மைச் சிக்கல்களை ஏற்படுத்துவதால் அருகாகவே இருப்பு வீதத்தை மாற்றுகின்றன; பெரும்பாலும் திறந்த சந்தைகள் மூலம்  (அரசு கடன் பத்திரங்களை வாங்கியோ விற்றோ) பணவியல் கொள்கையை நிறைவேற்றுவதை விரும்புகின்றன. சீனாவின் மக்கள் வங்கியும் இந்திய ரிசர்வ் வங்கியும் இருப்பு வீத விகிதம் மூலம் பணவீக்கத்தை கட்டுப்படுத்துகின்றன . 

## மேற்கோள்கள்

## வெளியிணைப்புகள்
* Title 12 of the Code of Federal Regulations (12CFR) PART 204--RESERVE REQUIREMENTS OF DEPOSITORY INSTITUTIONS (REGULATION D)   (See Section §204.4 for current reserve requirements.)
*Reserve Requirements - Fedpoints -  Federal Reserve Bank of New York
*Reserve Requirements - The Federal Reserve Board
*Hussman Funds - Why the Federal Reserve is Irrelevant - August 2001
*Don't mention the reserve ratio

பகுப்பு:வங்கியியல்
ஹரோல்ட் கேய்

**ஹரோல்ட் கேய் ** (*Harold Kaye  *, பிறப்பு: மே 9 1882, இறப்பு: நவம்பர் 6 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளில் கலந்து கொண்டுள்ளார். 1907-1909/10 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
## வெளிஇணைப்பு
ஹரோல்ட் கேய்  - - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1882 பிறப்புகள்
பகுப்பு:1953 இறப்புகள்
பகுப்பு:யார்க்சையர் துடுப்பாட்டக்காரர்கள்
கோபாலகிருஷ்ண காந்தி

**கோபாலகிருஷ்ண காந்தி** (வங்காளம்: গোপালকৃষ্ণ গান্ধী ; ஆங்கிலம்: Gopalkrishno Gandhi; பிறப்பு: ஏப்ரல் 22, 1945) மகாத்மா காந்தியின் பேரன் ஆவார். மகாத்மா காந்தியின் நான்காவது மகன் தேவதாஸ் காந்தியின் மகன். தமிழக அரசியல் தலைவர் சி. ராஜகோபாலாச்சாரியின் மகள்வழி பேரன். இவர் அமெரிக்காவில் பேராசிரியராக பணியாற்றிய இராசமோகன் காந்தியின் தம்பி.

## வாழ்க்கை சுருக்கம்
இந்திய ஆட்சிப் பணிக்கு தேர்வான கோபாலகிருஷ்ண காந்தி, 1968-ம் ஆண்டு முதல் 1985-ம் ஆண்டு வரை தமிழ்நாட்டில் பணிபுரிந்துள்ளார். அதன் பிறகு இந்தியத் துணை குடியரசுத் தலைவரின் செயலாளராகவும்,  இந்தியக் குடியரசுத் தலைவரின் இணை செயலாளராகவும் பணியாற்றியுள்ளார்.

1996 ஆம் ஆண்டு தென்னாப்பிரிக்காவிற்கான இந்திய ஹைகமிசனராக நியமிக்கப்பட்டார். 2002 லிருந்து 2004 ஆம் ஆண்டு வரை நோர்வே நாட்டில் இந்திய தூதராக நியமிக்கப்பட்டார்.  
 
14 டிசம்பர் 2004 முதல் சூலை 2009 முடிய மேற்கு வங்காள மாநில ஆளுநராக பதவியில் இருந்தார்.  சென்னை கலா சேத்ரா அறக்கட்டளையின் தலைவராக 2011 -  2014-ம் ஆண்டு மே மாதம்  முடிய  பதவி வகித்தார். தற்சமயம் சென்னையில் வாழ்ந்து வருகிறார்.

## மேற்கோள்கள்


பகுப்பு:1942 பிறப்புகள்
பகுப்பு:மேற்கு வங்காள ஆளுநர்கள்
பகுப்பு:வாழும் மக்கள்
பகுப்பு:பீகார் ஆளுநர்கள்
பகுப்பு:குஜராத் மக்கள்
பகுப்பு:1946 பிறப்புகள்
பகுப்பு:மகாத்மா காந்தி குடும்பம்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:1945 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திருக்குறள் ஆங்கில மொழிபெயர்ப்பாளர்கள்
பழனி சுப்பிரமணிய பிள்ளை

thumb|right|180px|"பழனி சுப்புடு" அவர்களைப் பற்றிய சிறப்பிதழ் ஒன்றைச் சுருதி (Sruti) என்னும் ஆங்கில இசை இதழ் வெளியிட்டது. அதன் முகப்புப் பக்கத்தில் உள்ள பழனி சுப்பிரமணியரின் படம். சுருதிச் சிறப்பிதழ் 33/34 (காலம் சூன்/சூலை 1987)
**பழனி சுப்பிரமணிய பிள்ளை** (1908–1962) என்பவர் தென்னிந்தியாவைச் சேர்ந்த மிருதங்க இசைக் கலைஞர் ஆவார். இவர் கஞ்சிரா வாசிப்பதிலும் வல்லவராகத் திகழ்ந்தவர்.

## ஆரம்பகால வாழ்க்கை
தமிழ்நாட்டில் ஏப்ரல் 20, 1908 அன்று இவர் பிறந்தார். பெற்றோர்: முத்தையா பிள்ளை - உண்ணாமலை அம்மாள். தந்தை முத்தையா பிள்ளையும் ஒரு மிருதங்க இசைக் கலைஞர் என்பதால் அவரிடமிருந்து இசை கற்கத் தொடங்கினார்.
தொடர்ந்து புதுக்கோட்டை தட்சிணாமூர்த்தி பிள்ளையிடம் மாணவராக மிருதங்கம் கற்றார். தனக்கு 20 வயது ஆவதற்கு முன்பே புகழ்வாய்ந்த பாடகர்களான காஞ்சிபுரம் நாயினாப் பிள்ளை, மழவரயேந்தல் சுப்பராம பாகவதர் மற்றும் முடிகொண்டான் வேங்கடராம ஐயர் ஆகியோருக்கு பக்கவாத்தியமாக மிருதங்கம் வாசித்தார்.

## தொழில் வாழ்க்கை
இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

* செம்பை வைத்தியநாத பாகவதர்
* ஜி. என். பாலசுப்பிரமணியம்
* செம்மங்குடி சீனிவாச ஐயர்
* அரியக்குடி இராமானுஜ ஐயங்கார்
* மதுரை மணி ஐயர்
* மகாராஜபுரம் விஸ்வநாத ஐயர்

புல்லாங்குழல் கலைஞர் டி. ஆர். மகாலிங்கம் மற்றும் வீணைக் கலைஞர் காரைக்குடி சாம்பசிவ ஐயருக்கு இவர் பக்க வாத்தியம் வாசித்திருக்கிறார்.

இவரின் குறிப்பிடத்தக்க மாணவர்கள்:

*  டி. ரங்கநாதன் (வீணை தனம்மாளின் பெயரன்)
*  எம். என். கந்தசாமி
*  திருச்சி சங்கரன் 
*  தண்டமூரி ராம்மோகன் ராவ்
*  பூவாளூர் வெங்கட்ராமன்
*  கே. எஸ். காளிதாஸ் 
*  எஸ். சுவாமிநாதன் 
*  உடுமலை மயில்சாமி பிள்ளை
*  ரகு பிரசாத்

## சிறப்பு
பழனி சுப்ரமணிய பிள்ளை, இடதுகையால் வாசிப்பவர். இதனால் ஆரம்பகாலத்தில் மேடையில் அமர்வதில் பல சிக்கல்களை அவர் எதிர்கொண்டார். *என்ன சிக்கல் என்பது கீழே விவரிக்கப்பட்டுள்ளது:*

கச்சேரி மேடையில் நாயகமாக 'வாய்ப்பாட்டுக்காரர்' இருக்க, அவரின் இடது பக்கத்தில் வயலின்; வலது பக்கத்தில் மிருதங்கம்... இதுவே நடைமுறை. வயலின் இசைக் கலைஞர் அமரும் இடத்தில் பழனி சுப்ரமணிய பிள்ளை அமர்ந்தால்தான் இடது கையால் சபை நோக்கியபடி வாசிக்க முடியும். ஆனால், எதிர்பக்கம் அமர்ந்து வாசிக்க புகழ்வாய்ந்த வயலின் இசைக் கலைஞர்கள் எதிர்ப்பு தெரிவித்தனர்.

மேடை நடைமுறையில் ஏற்பட்ட பிணக்கை தீர்த்து வைத்து இவருக்கு தொடர்ந்து தனது கச்சேரிகளில் வாய்ப்பளித்தார், செம்பை வைத்தியநாத பாகவதர். திறமைக்கு முன்னால் நடைமுறைச் சிக்கல்கள் தொலைந்து போயின.

இவரின் மற்றொரு சிறப்பு இவர் தனது தோற்றத்தில் எடுத்துக்கொண்ட கவனமாகும். எப்போதும் வெள்ளை வேட்டி, வெள்ளை சட்டை அணிவார். வாசனைப் பொருட்களை விரும்பி உபயோகிப்பார். இவரைப் போலவே பாடகர் ஜி. என். பாலசுப்பிரமணியம், வயலின் வித்துவான் மாயவரம் வி. ஆர். கோவிந்தராஜ பிள்ளை இருவரும் நல்ல தோற்றம் கொண்டவர்களாகவும் வாசனைத் திரவியங்கள் பயன்படுத்துபவர்களாகவும் இருந்தார்கள். இவர்கள் மூவரும் சேர்ந்து பங்குபற்றும் கச்சேரிகளின்போது அரங்கில் நறுமணம் கமழும்.

## உசாத்துணை
'லய மேதை பழனி சுப்பிரமணிய பிள்ளை' கட்டுரை, எழுதியவர்:அரங்க.செல்லராமன்; வெளியீடு: தினமணி - இசை விழா மலர் (2011 - 2012)

பகுப்பு:மிருதங்கக் கலைஞர்கள்
பகுப்பு:1908 பிறப்புகள்
பகுப்பு:1962 இறப்புகள்
பகுப்பு:கஞ்சிரா இசைக் கலைஞர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
விரைவு அதிரடிப் படை

**விரைவு அதிரடிப் படை** (*Rapid Action Force*) என்பது இந்தியாவின் நடுவண் ரிசர்வ் காவல் படையின் சிறப்புப் படைப்பிரிவு ஆகும். இது 1991 டிசம்பர் 11 இல் ஆரம்பிக்கப்பட்டு 1992 அக்டோபரில் முழுமையான செயல்பாட்டுக்கு வந்தது. இப்படை கலவரம் மற்றும் அது தொடர்பான அமைதியின்மையை கட்டுப்படுத்த உதவுகிறது. இப்படை தற்போது சிஆர்பிஎஃப்ல்  உள்ள 99 லிருந்து 108 வரை  எண் கொண்ட 10 படைப்பிரிவு கொண்டிருக்கிறது.

## கலவர கட்டுப்பாடு
இப்படை கலவரக்காரர்களுக்கு எதிரான இதன் தாக்கத்தை ஏற்படுத்தியுள்ளது. மேலும் இது மக்களின் நம்பிக்கையை மீட்டு வருகிறது. இது இனவாத வன்முறைகளை தடுத்தல் மற்றும் மும்பை தாக்குதல் போன்ற தீவிரவாத தாக்குதல்களை தடுத்தல் போன்ற செயல்களை செம்மையாக செய்துவருகிறது.

## மேற்கோள்கள்

பகுப்பு:இந்தியத் துணை இராணுவம்
துரும்பு (விளையாட்டு)

**துரும்பு** எனும் விளையாட்டை இதனை எல்லா வயதினரும் ஆணாலும் பெண்ணாலும் விளையாடுவர்.

துரும்பு என்பது புல்பூண்டுகளின் ஒரு துணுக்கு. விளையாடுவர் அருகிலுள்ள அனைவரையும் விளையாட வைத்து வேடிக்கை பார்த்து எல்லாரையும் திளைக்கச் செய்வது இந்த விளையாட்டு. விளையாடுபவர் யாருக்கும் தெரியாமல் ஒருவர் தலையில் ஒரு சிறு துரும்பை வைத்துவிட்டு 

:ஒரு ஆள் தலையிலே வெள்ளாடு மேயுது
என்பார்.

எல்லாரும் அவரவர் தலையைத் தொட்டுத் தடவிப் பார்த்துத் தட்டிவிடுவர். இதனைப் பார்த்து பிறரை ஏமாற்றிவிட்டதாக மகிழ்வதும் ஒருவகைத் திளைப்பு.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி,* ராஜபவனம், இடைச்செவல், 627 216, 1982

பகுப்பு:தமிழர் விளையாட்டுகள்
இணையத்தள வடிவமைப்பு

**வலை வடிவமைப்பு** அல்லது **இணையத்தள வடிவமைப்பு** (*web design*) என்பது வலைப் பக்கங்களை திட்டமிட்டு உருவாக்குதல் ஆகும். வலை வடிவமைப்பானது வலைப்பக்கம் அமைப்பு, உள்ளடக்கம் தயாரித்தல், மற்றும் வரைபட வடிவமைப்பு போன்றவற்றை உள்ளடக்கியுள்ளது. வலைதளங்களானது கெச்டிஎம்எல்(HTML) எனப்படும் நிரல் மொழியை அடிப்படையாக கொண்டவை. வலைப்பக்கமானது எழுத்துக்கள், நிழல்படங்கள்,அசைவூட்டப் படங்கள், காணொளிகள் கொண்டிருக்கலாம். இவை வலை வடிவமைப்பாளரால், மீயுரைக் குறியிடு மொழிமூலம் வலைப் பக்க கட்டமைப்பையும்,விழுத்தொடர் பாணித் தாள்கள் மூலம் தோற்றத்தையும்,  ஜாவாஸ்கிரிப்ட் மூலம் பயனர் ஊடாடு பக்கங்களையும் உருவாக்க முடியம்.உருவாக்கப்பட்ட வலைப் பக்கங்களை இணைய உலாவி மூலம் படிக்க முடியும்.

## கருவிகள்
டிரீம்வீவர்(Dreamweaver) , பிரண்ட் பேஜ் (FrontPage) ஆகியவை வலைவடிவமைக்க அதிகமாக பயன்படும் மென்பொருட்களாகும்.

## இவற்றையும் காண்க
* வலைப் பக்கம்
* உலாவி
* மீயுரைக் குறியிடு மொழி

## வெளி இணைப்புகள்

* 
*San Jose Web Design 
* வலை மதிப்பீடு
## ஆதாரங்கள்

பகுப்பு:வலைத்தளங்கள்
பகுப்பு:கணிப்பொறியியல்
பகுப்பு:இணையம்
மேத்தியூ கே

**மேத்தியூ கே ** (*Matthew Kay  *, பிறப்பு: நவம்பர் 9 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2004 ல், ஏ-தர துடுப்பாட்டப் போட்டியில் பங்குகொண்டார்.

## வெளி இணைப்பு
மேத்தியூ கே  - கிரிக்கட் ஆக்கைவ்வில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 25, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
தூண் விளையாட்டு

**தூண் விளையாட்டு** சிறுவர் சிறுமியர் தொட்டு விளையாடும் விளையாட்டு. இதை தூண்பிடிச்சு என்றும் கூறுவர்.

தூணைத் தொட்டுக்கொண்டு நிற்பவரைத் தொடக்கூடாது என வைத்துக்கொண்டு விளையாடுவர்.

நான்கு தூண்களில் நான்கு பேர் நிற்பர். அவர்களில் ஒருவர் பட்டவராகித் தொடுவார். மற்ற மூவரும் ஓடி வேறு தூணைத் தொடுவர். குறுக்கு நெடுக்குமாகவும், பக்கவாட்டிலும் ஓடுவர். ஒரு தூணை இருவர் பற்றிக்கொண்டு நிற்கக் கூடாது; நின்றால் ஒருவரைத் தொடலாம். அல்லது ஓடும்போது தொடவேண்டும். தொடப்பட்டால் தொடப்பட்டவர் பட்டவராகித் தொடவேண்டும்.

இதுதான் விளையாட்டு.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், தமிழர் விளையாட்டுக்கள், சைவ சித்தாந்த நூற்பதிப்புக் கழகம் வெளியீடு 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
2012 ஆம் ஆண்டுக்கான பத்மபூசன் விருது பெற்றவர்கள் பட்டியல்

2012 ஆம் ஆண்டிற்கான பத்ம பூசண் விருது பெற்றவர்கள் பட்டியல் இது. இனம், தொழில், பதவி அல்லது பாலினம் என்ற வேறுபாடு இல்லாமல், "உயர்ந்த வரிசையின் சிறந்த சேவைக்காக" 2 ஜனவரி 1954 முதல் இந்த விருது வழங்கப்படுகிறது.

#சபனா ஆசுமி (சினிமா) - மகாராஷ்டிரம்
#கலேத் சௌத்ரி(நாடகம்) - மேற்கு வங்கம்
#ஜதின் தாஸ் (ஓவியம்) - தில்லி 
#பண்டிட் புத்ததேவ் தாஸ் குப்தா (சரோட் இசை) - மேற்கு வங்கம்
#தர்மேந்திர சிங் தியோல் என்கிற தர்மேந்திரா (சினிமா) - மகாராஷ்டிரம்
#டி. வி. கோபாலகிருஷ்ணன் (மிருதங்கம்) - தமிழ்நாடு
#மீரா நாயர் (சினிமா) - தில்லி
#எம். எஸ். கோபாலகிருஷ்ணன் (வயலின்) - தமிழ்நாடு
#அனிஷ் கபூர் (நுண்கலை - சிற்பம்) - பிரிட்டன்
#சத்ய நாராயண் கோயங்கா (எ) எஸ். என். கோயங்கா (சமூக சேவை) - மகாராஷ்டிரம்
#நீதிபதி பி.சி. ராவ் (பொது விவகாரம்) - ஜெர்மனி
#ஜார்ஜ் யாங்-பூன் யோ (பொது விவகாரம்) - சிங்கப்பூர்
#சசிகுமார் சித்ரே (அறிவியல்) - மகாராஷ்டிரம்
#எம். எஸ். ரகுநாதன் (அறிவியல்) - மகாராஷ்டிரம்
#எம்.வி. சுப்பையா (தொழில்துறை) - தமிழ்நாடு
#பி. முத்துராமன் (தொழில்துறை) - மகாராஷ்டிரம்
#சுரேஷ் எச். அத்வானி (மருத்துவம் - புற்றுநோய்) - மகாராஷ்டிரம்
#என்.ஹெச். வாடியா (மருத்துவம் - நரம்பியல்) - மகாராஷ்டிரம்
#தேவி பிரசாத் செட்டி (மருத்துவம் - இதயநோய்) - கருநாடகம்
#எஸ்.பி.மஜும்தார் (இலக்கியம்) - மகாராஷ்டிரம்
#வித்யா தேஜியா (இலக்கியம்) - அமெரிக்கா
#அரவிந்த் பனஹாரியா (இலக்கியம்) - அமெரிக்கா
#ஜோஸ் பெரைரா (இலக்கியம்) - அமெரிக்கா
#ஹோமி கே. பாபா (இலக்கியம்) - பிரிட்டன்
#என். விட்டல் (ஆட்சிப் பணி) - கேரளம்
#மாதா பிரசாத் (ஆட்சிப் பணி) - உத்தரப் பிரதேசம்
#ரோனென் சென் (ஆட்சிப் பணி) - மேற்கு வங்கம்

## மேற்கோள்கள்

பகுப்பு:2012 விருதுகள்
பத்திரம்

**பத்திரம்**(Security) எனப்படுவது மாற்றத்தக்க, பேரம்சார்ந்த நிதி ஆவணங்களில் ஒன்றாகும். இது சான்றிதழாகவோ, சான்றிதழற்ற மின்னணு அல்லது புத்தக உள்ளீடுகளாகவோ இருக்கும். நிறுவனத்தாலோ அல்லது மற்ற அமைப்பாலோ வழங்கப்படும் உரிமைச் சான்று ஆகும். உரிமை பெற்ற நபர் அந்த பொருளுக்கான உரியவராகவும், வழங்கியவர் உரிமை வழங்குநராகவும் கருதப்படுவார்கள்

## பத்திரங்களின் வகைகள்
*கடன்பத்திரங்கள் (வங்கித் தாள், பிணைப்பத்திரம் (நிதி), கடனீட்டுப் பத்திரம்)
*பங்குப் பத்திரங்கள் (சாதாரண பங்குகள்)
*சார்பிய ஒப்பந்தங்கள் (முன்பேரம், சூதம்)

பகுப்பு:பங்குச் சந்தை
விளைபொருள்

**விளைபொருள்**(Commodity) பொருளியலில் என்பது தேவைகளையும் வேண்டியவைகளையும் பூர்த்தி செய்ய உற்பத்தி செய்யப்பட்டு வணிகச் சந்தைக்கு வரும் பொருட்களாகும். விளைபொருள் பண்டங்களின் விலை சந்தை நிலவரத்தைப் பொருத்தே நிர்ணயம் செய்யப்படுகிறது. விளைபொருளின் விற்பனை உடனடி(spot) வணிகம் மற்றும் சார்பிய(derivative) வணிகமாக நடக்கிறது. 

## விளைப்பொருட்கள்

### வேளாண் விளைபொருட்கள்
*அரிசி,
*கோதுமை,
*சோயாபீன்ஸ்,
*சருக்கரை,
*எண்ணெய் வித்துகள்,
*பணப்பயிர்கள் - ஏலம்,காப்பி,தேயிலை, 
*ரப்பர் முதலியன.

### உலோக மூலப்பொருட்கள்
*தங்கம், 
*வெள்ளி, 
*தாமிரம், 
*இரும்பு.

### எரிபொருட்கள்
*கச்சா எண்ணெய்,
*நிலக்கரி.

பகுப்பு:பங்குச் சந்தை
மர்பெல்லா கலங்கரைவிளக்கம்

**மர்பெல்லா கலங்கரைவிளக்கம்** மர்பெல்லா, தென் ஸ்பெயினில் உள்ள ஒரு கலங்கரை விளக்கம் ஆகும். இது 1864 ஆம் ஆண்டு கட்டப்பட்டது. மேலும் இது 29 மீட்டர் உயரமுடையது. இது ஒரு தானியங்கும் மின் விளக்காகும். இந்த விளக்கு ஒளிமின் செல்கள் மூலம் கட்டுப்படுத்தப்படுகிறது. இதன் ஒளி ஒவ்வொரு 14.5 நொடிகளுக்கும் ஒருமுறை பளிச்சிடும். மேலும் இதன் ஒளி அதிகபட்சமாக 22 கடல் மைல்களுக்கு தெரியும்.
பகுப்பு:கலங்கரை விளக்கங்கள்
12 ஆங்ரி மென் (1957 திரைப்படம்)

**12 ஆங்ரி மென்** (12 கோபக்கார மனிதர்கள் - 12 Angry Men) 1957இல் வெளியிடப்பட்ட ஆங்கிலத் திரைப்படம். இது மிகவும் பாரட்டப்பட்ட, இன்றும் போற்றப்படும் ஒரு திரைப்படமாகும். தொலைக்காட்சித் தொடராகத் தயாரிக்கப்பட்டு பின் திரைக்கு வந்த இந்தப்படம் முழுவதும் ஒரு சிறு அறையில் நடைபெறுவதாக இருக்கும்.

## கதைச்சுருக்கம்
கொலைக்குற்றம் சாட்டப்பட்டு விசாரிக்கப்பட்ட பதின்ம வயதுச் சிறுவனின் மீதான வழக்கின் பன்னிரண்டு (12) நடுவர்கள் (Jurors), வழக்கின் முடிவின், வழக்கின் மீதான தீர்ப்பளிக்க வழக்கின் நீதிபதி , அவர்களை பணிக்கும் காட்சியில் கதை தொடங்கும். நடுவர்கள் அறையில் (Juror's room), பன்னிரண்டு நடுவர்களும் கூடி இறுதித் தீர்ப்பு குறித்து முடிவெடுக்கத் துவங்குவதிலிருந்து, இறுதியாய் முடிவெடுப்பது வரை நடப்பதே இந்தப்படம்.

பன்னிரண்டு நடுவர்களும், ஒருங்கிணைந்த முடிவெடுக்கும் வரை தொடரும் அவர்களின் விவாதமே படத்தின் கரு. கூட்டு முடிவு அல்லது அனைவரும் ஒப்புக்கொள்ளும் ஒரே முடிவு என்னும் கருத்தில், இந்தப் படம் உண்மையான மக்களாட்சிக்கான அடிப்படைக் கருத்தை தெளிவாகக் காட்டும்.

நடுவர் எண் 8 ஆக நடிப்பவர், 1950களில் மிகவும் புகழ்பெற்ற நடிகரான ஹென்றி பாஃன்டா - இவர் இந்தப் படத்தின் தயாரிப்பாளர்களில் ஒருவருமாவார்.

மற்றெல்லா நடுவர்களும், குற்றம் சாட்டப்பட்ட சிறுவனை, குற்றவாளி என்று முடிவெடுக்கையில், நடுவர் 8 மட்டும் அந்தச் சிறுவனை குற்றவாளி என்பதை முழுமையாக ஏற்றுக் கொள்ள மறுப்பார். மற்ற நடுவர்களின் கோபத்திற்கு இடையில், நடுவர் 8, நடந்த குற்றத்தையும் அது குறித்த விசாரணைகளையும் கலந்து ஆலோசிக்காமல், அந்தப் பதின்ம வயதுச் சிறுவனை குற்றவாளி என ஏற்க மறுப்பார். மற்ற நடுவர்களில் சிலர் தமது அவசர வேலைகள் காரணமாகவும், கலந்து பேசுவதற்கு தயங்கியும் அவசரமாக முடிவெடுக்க முனைவர். நடுவர் 8 அவற்றை மறுப்பதனால் வேறு வழியின்றி வழக்கு குறித்து கலந்து பேசத் துவங்குவர்.

அதில் துவங்கி, இறுதியாக, அனைத்து நடுவர்களும், ஒருங்கிணைந்து, அந்தச் சிறுவனை, குற்றமற்றவனென்று முடிவெடுப்பதும், பின் நடுவர்கள் அவர்களது நடுவர் பணியை முடித்து தமது பாதைகளில் பிரிவதுடன் படம் முடியும்.

## படத்துக்கான வரவேற்பு
1957இல் படம் வெளியிடப்பட்டவுடன் மக்களிடையேயும் பத்திரிக்கைகளிலும் இந்தப்படம் மிகப்பெறும் வரவேற்பைப் பெற்றது. 2007இல், இந்தப் படம், அமெரிக்காவின் தேசிய படக் காப்பகத்தால் லைப்ரரி ஆஃப் காங்கிரஸில் பாதுகாக்கப்படும் பட்டியலில் சேர்க்கப்பட்டது. இந்தப் படம் 'கலாச்சாரத்தின் படியும், வரலாற்றின்படியும் மற்றும் படைப்பு ஒருங்கிணைப்பிலும் சிறந்த திரைப்படமென்று' குறிக்கப்பட்டுள்ளது. இப்படம் ராட்டன் டொமேட்டோஸ் (Rotten Tomatoes) தளத்தின் விமர்சனம் மற்றும் வாசகர் ஏற்பில் 100% மதிப்பு பெற்றுள்ளது.

## வேறு மொழிகளில் இந்தப் படம்:
*1986இல், இயக்குநர் பாசு சாட்டர்ஜீ இந்தப் படத்தை இந்தியில் ஏக் ரூகா ஹுவா பைஸ்லா என்ற பெயரில் தயாரித்திருக்கிறார்.
*2007இல், ரஷியாவைச் சேர்ந்த நிகிதா மிகல்கோவ், 12 என்ற பெயரில் ரஷிய மொழியில் தயாரித்திருக்கிறார். அந்தப் படம் 64வது வெனிஸ் பட விழாவில் சிறப்புப் பரிசும் பெற்றிருக்கிறது.

## மேற்கோள்கள்

## வெளி இணைப்புகள்

* 
* 
* 
* 
*''12 Angry Men: Lumet’s Faces''

‎

பகுப்பு:1957 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:அமெரிக்க கறுப்புவெள்ளைத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்க சட்டம் பற்றிய திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கோல்டன் பியர் வெற்றியாளர்கள்
தெள்ளு

thumb|444px|right|தேத்தாங்கொட்டை
thumb|222px|right|தேத்தாங்கொட்டை
**தெள்ளு** என்பது பின்வருபவற்றில் ஒன்றைக் குறிக்கும்.

## தெள்ளுக்காய்
தேத்தாங்கொட்டையைத் தெற்றுக்காய் (strychnos potatorum) எனபர். ஆற்றில் வரும் கலங்கல் நீரைப் பருகவேண்டிய நிலை வரும்போது, ஆற்றுநீரைக் கொண்டுவந்து பானையில் ஊற்றி அதில் தேத்தாங்கொட்டையைப் போட்டு வைப்பர். கலங்கல் அடியில் படிந்து தேளிந்த நீர் மேலே நிற்கும். அதனைத் மேலாக மொண்டு பருகுவர்.

:தெளிந்த நீர் கொண்ட காய் தேங்காய்.
:தெள் < தெள்ளு < தெளி < தெள்ளுக்காய் < தேத்தாங்காய்

பொற்கொல்லர்கள் பழைய அணிகலன்களில் படிந்துள்ள அழுக்கினைப் போக்கத் தேத்தாங்கொட்டை ஊறிய நீரில் நுரை பொங்கத் தூரியத்தால் தேய்த்துத் தூய்மை செய்வர். 
தாய்மார் தேத்தாங்கொட்டை நீரில் சில மணி நேரம் ஊறவைத்து எடுத்தே தூய்மை செய்துகொள்வர்.
## தெள்ளுப்பூச்சி

பாலூட்டிகள் மற்றும் பறவைகளில் புறஒட்டுண்ணியாக வாழும் ஒருவகைப் பூச்சியினமாகும். இது குருதியை குத்தியுறுஞ்சும் இயல்புடையது

## தெள்ளுதல்
winnow

## இதனையும் பார்க்க
* தெல்லுக்காய் (கழிச்சிக்கொட்டை, சூட்டுக்கொட்டை)
பரிவர்த்தனை (சந்தை)

**பரிவர்த்தனை நிலையம்**(Exchange) என்பது பங்கு பத்திரங்கள், பண்டங்கள், அந்நியச் செலாவணி, முன்பேர மற்றும் சூதக ஒப்பந்தங்கள் முதலியவற்றை வாங்கவும், விற்கவும் கட்டமைக்கப்பட்ட வர்த்தக நிலையமாகும். சந்தை(Market) என்பது வணிகவியல் அடிப்படையில் வாங்கல் விற்கல் புரியும் மொத்த அமைப்பைக் குறிப்பதாகும். பரிவர்த்தனை நிலையம்(Exchange) என்பது அச்சந்தையில் உள்ள நிலையங்கள் ஆகும்.

இடைத்தரகர்களையும், வணிகர்களையும்(விற்கும்/வாங்கும்) பரிவர்த்தனை நிலையம் இணைக்கும். ஒரு காசோலைத் தீர்வகம் போல இரண்டு தரப்பினரையும் ஒழுங்குபடுத்தி குறையீடுகளைட் தவிர்த்து நிதிப் பத்திரங்களைப் பரிமாற்றிக்கொள்ளப் பயன்படுகிறது. பரிவர்த்தனை நிலையம் இருவகைப்படுகிறது. 

*பொருட்களின் அடிப்படையில்:*
*பங்குப் பரிவர்த்தனை நிலையம் அல்லது பத்திரப் பரிவர்த்தனை நிலையம்
*பண்டப் பரிவர்த்தனை நிலையம்
*அந்நியச் செலாவணி பரிவர்த்தனை நிலையம்

*வணிக அடிப்படையில்:*
*பாரம்பரிய பரிவர்த்தனை நிலையம்
*முன்பேர பரிவர்த்தனை நிலையம்

பகுப்பு:பங்குச் சந்தை
எர்க்குலசு கோபுரம்

**எர்க்குலசின் கோபுரம்** (எசுப்பானியம்: *Torre de Hércules*) பண்டைய உரோமின் கலங்கரை விளக்கம். இது கொருன, கலிசியா, வடமேற்கு எசுப்பானியாவில் இருந்து 2.4 கிலோமீட்டர் தூரத்தில் உள்ள தீபகற்பத்தில் அமைந்துள்ளது.   
எசுப்பான்யாவின் வட அட்லாண்டிக் கடற்கரையை நோக்கியுள்ள  இந்த கட்டமைப்பு 55 மீட்டர் உயரமுடையது. இந்த கலங்கரை விளக்கம் 1900 வருட பழமையானது மேலும் இது 1791ல் சீரமைக்கப்பட்டது. இதுவே பயன்பாட்டில் உள்ள உலகின் மிகப்பழமையான உரோமானிய கலங்கரை விளக்கம் ஆகும்.

## மேற்கோள்கள்

;General references:

*"Documentos para estudiar la Torre de Hércules"  (in Spanish)
*Mareblucamogli.com
*Tower of Hercules  from Spain.info
*Torre de Hércules  (in English) from the Universidade da Coruña website
*Tower of Hercules Visitor Services and Interpretive Center (in English)

## வெளி இணைப்புகள்
* Torre foto  
* Official website 
* Images of the Roman Tower of Hercules and futuristic visual legends 
* Historical timeline of the Tower of Brigantia, from galicianflag.com] 

பகுப்பு:கோபுரங்கள்
பகுப்பு:கலங்கரை விளக்கங்கள்
பகுப்பு:பண்டைய உரோமர் காலக் கட்டிடக்கலை
பகுப்பு:எசுப்பானிய உலக பாரம்பரியக் களங்கள்
கீழப்பெரும்பள்ளம் நாகநாதர் கோயில்

**கீழப்பெரும்பள்ளம் நாகநாதர் கோயில்** (**Keelaperumpallam Naganatha Swamy Temple**) என்பது இந்தியாவின் தமிழ்நாட்டில் மயிலாடுதுறை மாவட்டத்தில் அமைந்துள்ள சிவத்தலம் ஆகும்.

இத்தலத்தின் மூலவர் நவக்கிரங்களில் ஒருவரான கேது தலமாகும்.

இச்சிவாலயத்தின் மூலவரை நாகநாதர் எனவும், அம்பாள் சவுந்தர்யநாயகி எனவும் அழைக்கப்படுகின்றார்.

## அமைப்பு
நுழைவாயிலில் இறைவன் தேவியுடன் காளைமீது அமர்ந்த நிலையில் உள்ள சுதைச்சிற்பம் உள்ளது.  வாயிலைக் கடந்து உள்ளே சென்றதும் விநாயகர், பலிபீடம், நந்தியைக் காணலாம். மூலவராக நாகநாதர் உள்ளார். கோஷ்டத்தில் தட்சிணாமூர்த்தி உள்ளார். மூலவர் சன்னதியின் இடப்புறம் கேது சன்னதி உள்ளது. திருச்சுற்றில் விநாயகர், வள்ளிதெய்வானையுடன் கூடிய சுப்பிரமணியர், துர்க்கை, யோக நரசிம்மர், லட்சுமி நாராயணர், கஜலட்சுமி, சண்டிகேஸ்வரர் சன்னதிகள் உள்ளன.

## விழாக்கள்
* சிவராத்திரி
* ஐப்பசி அன்னாபிசேகம்
* பங்குனி வாசுகி உற்சவம்
* பிரதோசம்

## தலசிறப்பு
இச்சிவத்தலம் கேதுவுக்கு உரியதாகும்.

## இவற்றையும் கான்க
* நவக்கிரகக்கோயில்கள்

## மேற்கோள்கள்

## வெளி இணைப்புகள்
* விக்கிமேப்பியாவில் அமைவிடம்
* அருள்மிகு கேது,நாகநாதஸ்வாமி ஆலயம்
* கீழப்பெரும்பள்ளம் வரலாறு 

பகுப்பு:தமிழ்நாட்டில் உள்ள நவக்கிரகக் கோயில்கள்
பகுப்பு:மயிலாடுதுறை மாவட்டத்திலுள்ள சிவன் கோயில்கள்
நவக்கிரகக் கோயில்கள்

**நவக்கிரகக்கோயில்கள்** இது இந்தியாவின் தமிழ்நாட்டில் இந்துக்களின் சைவ சமய வழிபாட்டுத்தலங்களில் முக்கியப் பங்கு வகிக்கும் நவக்கிரகங்களுள் ஒவ்வொன்றுக்கும் தனியாக உள்ள சிறப்பு மிக்க கோயில்களைக் குறிப்பதாகும்.

# சூரியனார் கோவில்- சூரியன் - சூரியனார் கோவில் (தஞ்சாவூர் மாவட்டம்)
# திங்களூர் கைலாசநாதர் கோயில் - சந்திரன் - திங்களூர் (தஞ்சாவூர் மாவட்டம்)
# வைத்தீஸ்வரன் கோயில் - செவ்வாய் - வைத்தீஸ்வரன் கோவில் (மயிலாடுதுறை மாவட்டம்)
# திருவெண்காடு சுவேதாரண்யேசுவரர் கோயில் - புதன் - திருவெண்காடு (மயிலாடுதுறை மாவட்டம்)
# ஆலங்குடி ஆபத்சகாயேசுவரர் கோயில் - குரு - ஆலங்குடி (திருவாரூர் மாவட்டம்)
# கஞ்சனூர் அக்கினீஸ்வரர் கோயில்- சுக்கிரன் - கஞ்சனூர் (தஞ்சாவூர் மாவட்டம்)
# திருநள்ளாறு தர்ப்பாரண்யேசுவரர் கோயில் - சனி - திருநள்ளாறு (காரைக்கால்) (புதுச்சேரி)
# திருநாகேஸ்வரம் நாகநாதசுவாமி கோயில் - ராகு - திருநாகேஸ்வரம் (தஞ்சாவூர் மாவட்டம்)
# கீழப்பெரும்பள்ளம் நாகநாதர் கோயில் - கேது - கீழப்பெரும்பள்ளம் (மயிலாடுதுறை மாவட்டம்)

## சிறப்புக் கோயில்கள்
* திருநெல்வேலி, தூத்துக்குடி மாவட்டங்களில் தாமிரபரணி ஆற்றின் கரையில் அமைந்துள்ள ஒன்பது சிவாலயங்கள் நவக்கைலாயக் கோயில்கள் என்று அழைக்கப்படுகின்றன.
* தூத்துக்குடி மாவட்டத்தில் தென்திருப்பதி என அழைக்கப்படும் ஒன்பது வைணவக் கோயில்கள் நவதிருப்பதி எனும் பெயரில் அழைக்கப்படுகின்றன.
* இராமநாதபுரம் மாவட்டம் தேவிபட்டினத்தில் கடற்கரையில் அமைந்துள்ள  நவக்கிரகக்கோயில் நவபாஷாணம் எனும் பெயரில் அழைக்கப்படுகின்றது.

## மேற்கோள்கள்

பகுப்பு:தமிழ்நாட்டில் உள்ள சிவன் கோயில்கள்
பகுப்பு:நவக்கிரகக் கோயில்கள்
டி. வி. கோபாலகிருஷ்ணன்

**திருப்புனித்துறை விசுவநாத கோபாலகிருஷ்ணன் ** (Tirupanithurai Viswanatha Gopalakrishnan, பரவலாக TVG, பிறப்பு: கேரளத்தின் திருப்புனித்துறையில் சூன் 11, 1932) சென்னையைச் சேர்ந்த ஒரு கருநாடக இசை  மற்றும் இந்துத்தானி இசைக் கலைஞர்.

## வாழ்க்கையும் பணிவாழ்வும்
கோபாலகிருஷ்ணன் இரண்டு நூற்றாண்டுகளாக இசைத்துறையில் ஈடுபட்ட கலைக்குடும்பதைச் சேர்ந்தவர். இவரின் தந்தை டி. ஜி. விசுவநாத பாகவதர், கொச்சி மகாராசா அவையில் இசைக்கலைஞராக இருந்தவர். இவர் ஒரு வாய்ப்பாட்டுக்காரர் மட்டுமல்லாது வயலின் மற்றும் மிருதங்கம் வாசிப்பதிலும் தேர்ந்தவர். மிருதங்கத்தை தமது நான்காவது அகவையிலேயே வாசிக்கத் துவங்கி ஆறாம் அகவையில் திருப்புனித்துறை கொச்சி அரண்மனையில் அரங்கேற்றம் கண்டார். இவர் தமது கருநாடக இசையை செம்பை வைத்தியநாத பாகவதரிடம் பயின்றார்.

கோபாலகிருஷ்ணன் தனது 9 ஆவது வயதில் செம்பை வைத்தியநாத பாகவதருக்கு பக்க வாத்தியம் வாசித்தார். இதுவே இவரின் முதல் முக்கியமான மேடை நிகழ்ச்சி.

இவரது மாணாக்கர்களாக இளையராஜா, ஏ. ஆர். ரகுமான், ராஜ்குமார் பாரதி, மற்றும் கத்ரி கோபால்நாத்  இருந்துள்ளனர். மேற்கத்திய விபுணவிகலைஞரும் இசையமைப்பாளருமான பிராங்க்ளின் கீர்மையருடன் நிகழ்கலை நிகழ்ச்சிகளில் ஒருங்கிணைந்து பங்காற்றியுள்ளார்.

## விருதுகள்
* 1990 சங்கீத நாடக அகாதமி விருது
* 2005 செம்பை வைத்தியநாத பாகவதர் விருது, குருவாயூர் தேவஸ்தானம் 
* 2012 பத்ம பூசன் விருது 
* 2013 சங்கீத சூடாமணி விருது, 2013; வழங்கியது: ஸ்ரீ கிருஷ்ண கான சபா, சென்னை
* நாத கோவிதா பட்டம், 2014; வழங்கியது: நாதபிரம்மம் இசை இதழ் 
* சங்கீத கலாநிதி விருது, 2014; வழங்கியது: மியூசிக் அகாதமி, சென்னை

## மேற்கோள்கள்

## வெளியிணைப்புகள்
* Timeless T V Gopalakrishnan
* Matchless in his art
* ''Crowning glory'' - செவ்வியை உள்ளடக்கிய ஒரு கட்டுரை
* Unfinished agenda

பகுப்பு:கருநாடக இசைப் பாடகர்கள்
பகுப்பு:மிருதங்கக் கலைஞர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:கலைமாமணி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1932 பிறப்புகள்
பகுப்பு:வாழும் மக்கள்
பகுப்பு:இந்திய வயலின் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
பானிபட் அனல் மின் நிலையம் 1

**பானிபட் அனல்மின் நிலையம் 1** பானிபட், ஹரியானாவில் அமைந்துள்ளது. இந்த மின் நிலையம் ஹரியானா மின் உற்பத்தி கூட்டுறவு லிமிடெட்டின் நிலக்கரி அடிப்படையிலான மின்நிலையம் ஆகும்.
## மின்நிலையம்
பானிபட் அனல்மின் நிலையத்தின் 8 தொகுதிகள் பானிபட் அனல்மின் நிலையம் 1 மற்றும் 2 என உருவாக்க இருகூறுகளாக பிரிக்கப்பட்டது. பானிபட் அனல்மின் நிலையத்தின் நிறுவப்பட்ட ஆற்றலளவு 447.80 மெகவாட். முதல் தொகுதி நவம்பர் 1979ல் ஆரம்பிக்கப்பட்டது. . இந்த மின்நிலையத்தின் செயல்திறனை அதிகரிப்பதற்காக இந்த நான்கு தொகுதிகளிலும் புதுப்பித்தல் மற்றும் நவீனப்படுத்தல் பணிகள் செய்யப்பட்டுவருகின்றன.

## நிறுவப்பட்ட ஆற்றலளவு

## இவற்றையும் பார்க்க
* அனல் மின் நிலையம்

## மேற்கோள்கள்

பகுப்பு:அரியானா அனல் மின் நிலையங்கள்
பகுப்பு:பானிபத் மாவட்டம்
ராஜீவ் காந்தி அனல் மின் நிலையம்

**ராஜீவ் காந்தி அனல்மின் நிலையம்** கெடார், ஹிசார் மாவட்டம், ஹரியானா மாநிலத்தில் அமைந்துள்ளது. இந்த நிலக்கரி அடிப்படையிலான அனல்மின் நிலையம் ஹரியானா மின் உற்பத்தி கூட்டுறவு லிமிடெடால் நிர்வகிக்கப்படுகிறது.
## மின்நிலையம்
1200 MW நிலக்கரி அனல்மின்நிலைய கட்டமைப்பு 2007ல் ஆரம்பிக்கப்பட்டது. இதன் திட்டத்தின் மொத்த செலவு  ரூ 4297 கோடிகள் என கணிக்கப்பட்டது. ஒரு மெகாவாட்டுக்கு  ரூ 3.19 கோடிகள் என்பது மின்நிலையங்களில் மிகவும் குறைந்த தொகையாகும். இரண்டு தொகுதிகளும் 2x600மெகாவாட் ஆரம்பிக்கப்பட்டுவிட்டது..

## நிறுவப்பட்ட ஆற்றலளவு

## இவற்றையும் பார்க்க
* அனல் மின் நிலையம்

## References

பகுப்பு:அரியானா அனல் மின் நிலையங்கள்
பகுப்பு:ஹிசார் மாவட்டம்
எம். எஸ். கோபாலகிருஷ்ணன்

**எம். எஸ். கோபாலகிருஷ்ணன் **, (*M. S. Gopalakrishnan*, பரவலாக **MSG**, 10 சூன் 1931 - 3 சனவரி 2013), கர்நாடக இசையில் தேர்ந்த வயலின் இசைக் கலைஞர்.  இவர் பத்மசிறீ, கலைமாமணி, சங்கீத நாடக அகாதமி விருது  மற்றும் சங்கீத கலாநிதி போன்ற விருதுகளைப் பெற்றவர். 2012ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.

## வாழ்க்கையும் பணிவாழ்வும்
கோபாலகிருஷ்ணன், சென்னை, மயிலாப்பூரில் சூன் 10,1931 அன்று பிறந்தார். கருநாடக இசை மற்றும் இந்துத்தானி இசையை தமது தந்தையார் பேராசிரியர். பரவூர் சுந்தரம் ஐயரிடம் பயின்றார். இவர் தந்தை 1910-ல் வட இந்தியாவில் வயலினை அறிமுகம் செய்தவர். கோபாலகிருஷ்ணன் தனது 8 வது அகவையிலேயே இசை கச்சேரிகளில் பங்கேற்கத் தொடங்கினார். அரியக்குடி இராமானுஜ ஐயங்கார், செம்பை வைத்தியநாத பாகவதர், ஆலத்தூர் சகோதரர்கள், பல்லடம் சஞ்சீவ ராவ் என அந்தக் காலத்தின் முன்னணிப் பாடகர்கள் பலருக்கும் வயலின் வாசித்தார். வாய்ப்பாட்டு இசைக்கச்சேரிகளில் பக்க வாத்தியமாக மட்டுமில்லாமல், தனி வயலின் கச்சேரியாக ஐம்பதாண்டுகள் நடத்தினார். ஆத்திரேலியா, ஐக்கிய அமெரிக்கா, ஐக்கிய இராச்சியம், நெதர்லாந்து, தென்னாபிரிக்கா மலேசியா, ஹாங்காங் ஆகிய நாடுகளுக்கு இசைப்பயணம் சென்றார்.

இவரது மகளான முனைவர் எம். நர்மதா வயலின் இசைக்கலைஞர் ஆவார்.

## பெற்ற விருதுகள்
**ஆண்டு விருது**
* 1960 வயலின் வாத்திய சாம்ராட் - மும்பை சிவானந்த ஆசிரமம், இந்தியா
* 1975 பத்மசிறீ - இந்திய அரசு
* 1976 வயலின் வாத்தியச் சக்கரவர்த்தி - நியூயார்க், அமெரிக்கா
* 1978 கலைமாமணி - தமிழக அரசு, இந்தியா
* 1979 கேரள சங்கீத நாடக அகாதமி விருது, இந்தியா
* 1980 டி.சௌடைய்யா விருது - கர்நாடகம், இந்தியா
* 1982 சங்கீத நாடக அகாதமி விருது
* 1997 சப்தகிரி சங்கீத வித்வமணி  - திருப்பதி தேவத்தானம், இந்தியா
* 1998 சங்கீத கலாநிதி - மியூசிக் அகாதமி சென்னை, இந்தியா
* 2012 பத்ம பூசன் - இந்திய அரசு
* 2012 சங்கீத கலாசிகாமணி விருது - இந்தியன் ஃபைன் ஆர்ட்ஸ் சொசைட்டி

## மறைவு
2013 சனவரி 3 அன்று, இந்திய நேரப்படி அதிகாலை 2 மணிக்கு சென்னையிலுள்ள ஒரு மருத்துவமனையில் தனது 82ஆவது வயதில்  கோபாலகிருஷ்ணன் காலமானார்.

## மேற்கோள்கள்

## உசாத்துணை
'வேலைக்குப் போகாதே' கட்டுரை, எழுதியவர்:ரிஷிகேஷ்; வெளியீடு: தினமணி - இசை விழா மலர் (2011 - 2012)

பகுப்பு:இந்திய வயலின் கலைஞர்கள்
பகுப்பு:பத்ம பூசண் விருது பெற்ற தமிழர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:1931 பிறப்புகள்
பகுப்பு:2013 இறப்புகள்
பகுப்பு:கலைமாமணி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சென்னை இசைக்கலைஞர்கள்
பகுப்பு:20 – 21 ஆம் நூற்றாண்டுக் கால கருநாடக இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
வலைதள உருவாக்கம்

**வலைதள உருவாக்கம்** என்பது உலகளாவிய இணையத்திற்கு இணைய தளங்களை உருவாகுதல் ஆகும்.இது வலை வடிவமைப்பு, தகவல் திரட்டு, இணைய பாதுகாப்பு, சர்வர் நிரல்களை உள்ளடக்கியது ஆகும்.

## பயனர் பக்க நிரல்கள்
*மீயுரைக் குறியிடு மொழி
*விழுத்தொடர் பாணித் தாள்கள்
*ஜாவாஸ்கிரிப்ட்
*ஜெ கொர்ரி
*அஜாக்ஸ்

## சர்வர் பக்க நிரல்கள்
* ஜாவா
* பி.எச்.பி
* டாட் நெட்
* எ.எஸ்.பி
* பைதான்

## காலக் கோடு

பகுப்பு:இணையம்
பகுப்பு:கணினிப் பிணையமாக்கம்
வி. எஸ். நடராஜன்

மருத்துவர் **வி. எஸ். நடராசன்** (*Dr.V.S.Natarajan*) சென்னையைச் சேர்ந்த முதியோர் நல மருத்துவ நிபுணர். சென்னை மருத்துவக் கல்லூரியில் 1978ஆம் ஆண்டு முதியோர் நலத் துறையை உருவாக்கினார். இங்கு இந்தப் படிப்பில் முதுநிலைப் படிப்பை 1996ஆம் ஆண்டில் ஏற்படுத்தி இந்தியாவிலேயே முதல்முறை அத்தகைய படிப்பை வழங்கிய பெருமையை சென்னை மருத்துவக் கல்லூரிக்கு கிடைக்கச் செய்தார்.

இத்துறையில் தொடர்ந்து இவர் ஆற்றிவரும் சேவையைப் பாராட்டும் வண்ணம் இந்திய அரசு 2012ஆம் ஆண்டில் பத்மசிறீ விருது வழங்கிப் பெருமைப்படுத்தி உள்ளது.

## கல்வித் தகுதி
* 1965ஆம்  ஆண்டில் மருத்துவத்தில் இளநிலை பட்டமும் 1968ஆம் ஆண்டில் மருத்துவ முதுநிலைப் பட்டமும்
சென்னைப் பல்கலைக்கழகத்தில் பயின்று பெற்றார்.
* 1974ஆம் ஆண்டில் இங்கிலாந்துக்குச் சென்று மூப்பியல் மருத்துவப் பயிற்சிப் பெற்றார். எம்.ஆர்.சி.பி.
பட்டமும் இவருக்குக் கிடைத்தது.
* 1987இல் எடின்பரோவில் எப்.ஆர்.சி.பி. பட்டம் பெற்றார்.

## சாதனைகள்
மூப்பியல் மருத்துவத்தில் ஐம்பதுக்கும் மேற்பட்ட ஆராய்ச்சிகளைச் இவர் செய்துள்ளார். இந்தியாவிலும் வெளிநாடுகளிலிருந்தும் வெளிவரும் மருத்துவ நூல்களில் பல கட்டுரைகள் எழுதியுள்ளார். 1986-ல் சென்னை மருத்துவக்கல்லூரியில் மூப்பியல் மருத்துவப் பேராசிரியர் என முதன் முதலாக பணியில் அமர்த்தப்பட்டார். சென்னை
மருத்துவக் கல்லூரியில் மூப்பியல் முதுநிலைப் படிப்பைத் தொடங்குவதில் முனைந்து வெற்றிபெற்றார்.
வயதான முதியோர்களுக்கு நோய்கள் பற்றிய விழிப்புணர்வை ஏற்படுத்தினார். 1981ஆம் ஆண்டில் இந்தியத் திரைப்படப்பிரிவினர் ’மூத்தக்குடிமகன்’என்னும் தலைப்பில்ர் ஆவணப் படம் ஒன்றை உருவாக்கி வெளியிட்டனர்.
இந்த முயற்சியில் மருத்துவர் நடராசனின் பங்களிப்பு குறிப்பிடத்தக்கது ஆகும். ’அந்திமக் காலம்’ என்னும் பொருளில் ஆங்கிலத்தில் தொலைக்காட்சி படம் வரச்செய்தார். மூத்தக்குடிமக்கள் அமைப்புக்குத் தலைவராக
பொறுப்பு வகித்து வருகிறார். முதியோர் மருத்துவம் தொடர்பாக 25 நூல்களுக்கு மேல் தமிழிலும் ஆங்கிலத்திலும் எழுதியுள்ளார்.

## விருதுகளும் சிறப்புகளும்

* 1994ஆம் ஆண்டில் மருத்துவர் பி.சி. ராய் தேசிய விருது

* 1997ஆம் ஆண்டில் முதியோர் மருத்துவ சங்கம் விருது

* 2007ஆம் ஆண்டில் தமிழ்நாடு அரசின் ‘சிறந்த சமூக சேவகர்’ விருது.

* 2010ஆம் ஆண்டில் உலக முதியோர் தினத்தன்று ‘வாழ்நாள் சாதனையாளர்’ விருது இந்திய நடுவணரசு

* 2012ஆம்  ஆண்டில் ’பத்மசிறீ’ விருதும் ‘முதியோர் மருத்துவத் தந்தை’என்னும் பட்டமும் வழங்கி மத்திய அரசு வழங்கி இவரைக் கவுரவித்தது.

## மேற்கோள்கள்

http://geriatricsdrvsn.com/about.html 

பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற தமிழர்கள்